Uudenmaan lintuharrastajien oma yhdistys

Viikin retki
2026-09-22 10:00 - 13:00 (Europe/Helsinki)
Viikin päiväretkellä tarkkaillaan syksyn lintuja niin maalla, merellä kuin ilmassa. Retkellä kuljetaan hitaasti ja pysähdellään usein. Hakalan katselulavalla pidetään reilu evästauko. Kävelyä kertyy noin 3-4 km. Kulkuväylät ovat helppokulkuisia mutta eivät esteettömiä.
Retkelle tulee ilmoittautua (ks. alempana).
Katso retkitiedot tapahtumakalenterista vielä retkeä edeltävänä iltana mahdollisten viime hetken muutosten varalta. Lue lisää Tringan retkistä:

Kenelle: Retki on vain Tringan jäsenille, enintään 16 osallistujaa
Retkimaksu: 15 €. Retkimaksu sisältää opastuksen ja tapaturmavakuutuksen retken ajan.
Oppaana: Eero Haapanen
Retken lähtö klo 10, Viikki/Koetilantie 1/Lintuvarusteen edusta
Lähtöpaikka kartalla
Retken päättyminen noin klo 13, sama paikka
Ilmoittautuminen alkaen 9.8. klo 9, viimeistään 19.9. seuraavan linkin kautta:
Ilmoittautuminen Viikin retkelle
Ilmoittautumisen peruutus: opastuksetÄTtringa.fi. Enintään 15 € retkimaksuja ei palauteta. Mikäli retki perutaan Tringan taholta, retkimaksu palautetaan.
Tiedustelut: opastuksetÄTtringa.fi
Retkipalaute: Voit antaa retkipalautetta verkkolomakkeella: retkipalautelomake. Palautteista on hyötyä tulevien retkien suunnittelussa.

Töölönlahden lintuhistoriaa ja syyslintuja
2026-09-22 17:00 - 19:00
Retkellä kerrotaan Töölönlahden vaiheista lintupaikkana viimeisen 200 vuoden aikana ja linturetkistä ennen muinoin, Magnus von Wrightin retkistä 1830-luvulta alkaen. Samalla tarkkaillaan Töölönlahden syyslintuja.
Retkelle tulee ilmoittautua (ks. alempana).
Katso retkitiedot tapahtumakalenterista vielä retkeä edeltävänä iltana mahdollisten viime hetken muutosten varalta. Lue lisää Tringan retkistä:
Yleistä retkitietoa ja retkiohjeita

Kenelle: Retki on vain Tringan jäsenille, enintään 25 osallistujaa.
Retkimaksu: maksuton
Oppaana: Eero Haapanen
Retken lähtö klo 17 Töölönlahden eteläranta
Lähtöpaikka kartalla
Retken päättyminen: Noin klo 19 sama paikka
Ilmoittautuminen: Alkaen 9.8. klo 9, viimeistään 20.9. seuraavan linkin kautta:
Ilmoittautuminen Töölönlahden retkelle
Peruthan ilmoittautumisesi ellet pääsekään retkelle.
Tiedustelut, ilmoittautumisen peruutus: opastuksetÄTtringa.fi
Voit antaa retkestä palautetta oheisen lomakkeen kautta: retkipalautelomake. Palautteista on paljon hyötyä Tringan tulevien tapahtumien suunnittelussa.

Vuosaarenhuipun retki ja syysmuutonseurantaa
2026-09-24 11:00 - 14:00
Vuosaarenhuipun retkellä tarkkaillaan syksyn lintuja ja sääolosuhteiden salliessa seurataan myös syysmuuttoa. Ajankohta on vilkasta petolintujen muuttoaikaa. Retkellä kuljetaan hitaasti ja pysähdellään usein. Reitillä on korkeuseroja ja rappusia. Kävelyä kertyy 2-3 km.
Retkelle tulee ilmoittautua (ks. alempana).
Katso retkitiedot tapahtumakalenterista vielä retkeä edeltävänä iltana mahdollisten viime hetken muutosten varalta. Lue myös yleisohjeita retkistä:
Kenelle: Retki on vain Tringan jäsenille. Enintään 18 osallistujaa.
Retkimaksu: 15 €
Oppaana: Mikko Salonen
Retken lähtö: Klo 11, Vuosaarenhuipun eteläinen pysäköintialue Niinisaarentien ja Satamakaaren kulmassa
Lähtöpaikka kartalla
Retken päättyminen: Noin klo 14, sama paikka
Ilmoittautuminen ja retkimaksu: Alkaen 9.8. klo 9, viimeistään 21.9. seuraavan linkin kautta
Ilmoittautuminen Vuosaarenhuipun retkelle
Peruthan ilmoittautumisesi ellet pääsekään retkelle. Enintään 15 € retkimaksuja ei palauteta. Yli 15 € retkimaksusta palautetaan 15 € ylittävä osuus, kun peruminen tapahtuu viimeistään viimeisenä ilmoittautumispäivänä. Mikäli retki perutaan Tringan taholta, retkimaksu palautetaan.
Tiedustelut, ilmoittautumisen peruutus: opastuksetÄTtringa.fi
Voit antaa retkestä palautetta oheisen lomakkeen kautta: retkipalautelomake. Palautteista on hyötyä tulevien retkien suunnittelussa.

Retki Hangon lintuasemalle
2026-09-26 07:00 - 18:30
Syksyn lajistollisesti monipuolisin ja lintumäärällisesti runsain aika yhdellä Suomen parhaista lintupaikoista, Hangon lintuasemalla, tarjoaa runsaasti niin hanhia, pikkulintuja, kyyhkyjä, kuin petolintuja ja kurkiakin. Syksyn muuttopäivät voivat olla Haliaksella todella näyttäviä säiden osuessa kohdalleen. Retkellä vieraillaan Tringan ylläpitämällä Hangon lintuasemalla eli Haliaksella, jolla vietetään 4-5 tuntia. Myös Tulliniemen luontopolun metsät vilisevät lintuja. Retkellä on mahdollisuus sääolosuhteiden salliessa tutustua myös lintujen rengastukseen.
Haliakselle kuljetaan luontopolkua Hangon Tulliniemestä. Yhdensuuntainen kävelymatka lintuasemalle on noin 3,7 km, hiekkatietä, metsäpolkuja, kallioita. Reitti voi paikoin olla liukas. Kallioilla on muutama hankalampikulkuinen kohta. Kaukoputki kannattaa ottaa matkaan oman harkinnan mukaan, kantamismatkat huomioiden.
Lue lisäohjeita Tringan retkistä:
Yleistä retkitietoa ja retkiohjeita

Kenelle: Retki on vain Tringan jäsenille, enintään 36 0sallistujaa
Oppaana: Juha Ojala, Nico Niemenmaa, Susanna Viukari
Retkimaksu: Tringan jäsen 68 €. Tringan jäsen alle 18-v./opiskelija/työtön 48 €. Maksu sisältää opastuksen, edestakaisen kuljetuksen tilausbussilla sekä tapaturmavakuutuksen retken ajan.
Retken lähtö: Klo 7, Kiasman matkailuliikenteen pysäkki, Mannerheiminaukio 2
Retken paluu viimeistään klo 18,30
Ilmoittautuminen ja retkimaksu: alkaen 9.8. klo 9, viimeistään 21.9. seuraavan linkin kautta:
Ilmoittautuminen Halias-retkelle
Ilmoittautumisen peruminen: Lähetä peruutuksesta sähköposti: opastuksetÄTtringa.fi
Mikäli perut osallistumisesi viimeistään 21.9. sinulle palautetaan maksamasi retkimaksu – (miinus) 15 €.
Mikäli perut osallistumisesi 22.9. tai sen jälkeen tai et tule retkelle, jolle olet ilmoittautunut, retkimaksua ei palauteta.
Ilmoittautuminen jonoon: Mikäli retki on varattu täyteen ja haluat ilmoittautua jonoon, lähetä sähköposti: opastuksetÄTtringa.fi
Tiedustelut: opastuksetÄTtringa.fi
Voit antaa retkestä palautetta oheisen lomakkeen kautta: retkipalautelomake. Hyödynnämme palautetta tulevien retkien suunnittelussa.

Syysmuutonseurantaa Vuosaarenhuipulla
2026-09-26 10:00 - 13:00
Tringan opas päivystää Vuosaarenhuipulla klo 10-13. Opas auttaa lintujen löytämisessä ja tunnistamisessa ja näyttää lintuja kaukoputkesta. Oppaalta voi kysyä linnuista, lintuharrastuksesta ja Tringan toiminnasta. Torniopastukset soveltuvat hyvin myös aloitteleville lintuharrastajille. Ota omat kiikarit mukaan, jos sinulla sellaiset on.
Kenelle: Tapahtuma on avoin kaikille
Tapahtumapaikka: Vuosaaren täyttömäki/täyttömäen keskiosa, tuulipussikukkulalta noin 100 m pohjoiseen.
Voit tulla paikalle oman aikataulun mukaan. Yhteislähtö Vuosaarenhuipun eteläiseltä sisäänkäynniltä Niinisaarentien eteläpäästä isolta pysäköinti-/piknikalueelta klo 9.45.
Yhteislähtöpaikka kartalla
Jos tulet myöhemmin, suuntaa kohti tuulipussikukkulaa.

Tapahtuma-aika: Lauantai 26.9. klo 10-13.
Ilmoittautuminen: Ei ilmoittautumista
Lintuopastuksessa on säävaraus. Katso mahdolliset viime hetken muutokset Tringan tapahtumakalenterista.
Tiedustelut: opastuksetÄTtringa.fi

Nuuksion Nahkiaispolun kierros
2026-09-27 08:00 - 12:00
Syksyisellä retkellä kierretään Nuuksion kansallispuistossa Haukkalammen pysäköintialueelta lähtevä noin 2 km mittainen Nahkiaispolku. Retkellä koukataan Maulaniityn kautta, joten kävelyä kertyy yhteensä noin 4 km. Nahkiaispolku kulkee hyvin tyypillisissä Nuuksion maisemissa, reitin varrella on vanhaa kuusimetsää, kallioita, jyrkkiä nousuja ja laskuja, puronvartta ja pieni niitty. Reitin varrella on opastauluja, jotka kertovat mm. alueella tehdyistä moninaisista ennallistamistöistä. Reitillä on hyvin jyrkkiä laskuja ja nousuja, joissa on myös portaat. Kosteissa paikoissa Nahkiaispolulla on pitkospuita ja puron ylityksiä varten on siltoja. Odotettavissa on metsälajistoa kuten hömö- ja töyhtötiaisia, pyitä sekä mahdollisia syksyn vaelluslajeja. Myös pähkinähakki on hyvällä onnella mahdollista havaita.

Retkelle tulee ilmoittautua (ks. alempana).

Katso retkitiedot tapahtumakalenterista vielä retkeä edeltävänä iltana mahdollisten viime hetken muutosten varalta. Lue myös yleiset retkiohjeet.
Retkiohjeita
Kenelle: Retki on vain Tringan jäsenille, enintään 14 osallistujaa
Retkimaksu: 20 €. Retkimaksu sisältää opastuksen ja tapaturmavakuutuksen retken ajan.
Oppaana: Juha Ojala
Retken lähtö klo 8, Espoo/Haukkalammen pysäköintialue/Haukkalammentie 32.
Lähtöpaikka kartalla
Retken päättyminen viimeistään klo 12
Ilmoittautuminen ja retkimaksu alkaen 9.8. klo 9, viimeistään 23.9. seuraavan linkin kautta:
Ilmoittautuminen Nuuksion Nahkiaispolun retkelle
Ilmoittautumisen peruminen: Lähetä peruutuksesta sähköposti: opastukset(ÄT)tringa.fi
Mikäli perut osallistumisesi viimeistään 23.9., sinulle palautetaan maksamasi retkimaksu – (miinus) 15 euroa.
Mikäli perut osallistumisesi 24.9. tai sen jälkeen tai et tule retkelle, jolle olet ilmoittautunut, retkimaksua ei palauteta.

Tiedustelut: opastukset(ÄT)tringa.fi
Voit antaa retkestä palautetta oheisen lomakkeen kautta: retkipalautelomake. Palautteista on hyötyä tulevien retkien suunnittelussa.

Isosaaren syysretki
2026-09-27 08:00 - 16:00
Helsingin ulkosaaristossa sijaitseva Isosaari toimi puolustusvoimien linnakesaarena vuoteen 2014 asti. Saari avautui yleisölle kesällä 2017. Saareen vettä johtavan vesiputken vaurioitumisen myötä Isosaareen ei ole ollut reittivenekuljetuksia keväästä 2024 alkaen. Saareen on kuitenkin päässyt omalla veneellä tai tilausvenekuljetuksella. Tringa järjestää Isosaareen vuosittain 1-2 retkeä. Retkellä kierretään saarta, tähytään merilintuja ja havainnoidaan mahdollista muuttoa. Kävelyä kertyy hiekkateitä, rantakallioita 3-5 km. Kallioilla voi olla liukasta. Opas tietä ja kertoo myös saaren historiasta. Saaressa kaukoputkesta on hyötyä. Koska Isosaaren turistipalvelut ovat toistaiseksi päättyneet, saaressa ei ole käytössä vessoja, eikä siellä ole muitakaan palveluja. Taksiveneessä on wc.
Isosaaren historiaa
Katso retkitiedot tapahtumakalenterista vielä retkeä edeltävänä iltana mahdollisten viime hetken muutosten varalta.
Lue lisää Tringan retkistä täältä:
https://tringa.fi/retkiohjeita/
Kenelle: Retki on vain Tringan jäsenille. Enintään 24 osallistujaa.
Oppaana: Eero Haapanen
Retkimaksu: Tringan jäsen 74 €. Maksu sisältää opastuksen, kuljetuksen tilaustaksiveneellä, tapaturmavakuutuksen retken ajan.
Retken lähtö: Klo 8 Kauppatori, Keisarinkluodonlaituri
Lähtöpaikka kartalla
Retken päättyminen: Paluulähtö Isosaaresta lintu- ja säätilanteen mukaan, viimeistään klo 14, jolloin ollaan Kauppatorilla viimeistään n. klo 15
Ilmoittautuminen ja retkimaksu: alkaen 9.8. klo 9, viimeistään 27.8. seuraavan linkin kautta:
Ilmoittautuminen Isosaaren retkelle
Ilmoittautumisen peruminen: Lähetä peruutuksesta sähköposti: opastuksetÄTtringa.fi
Mikäli perut osallistumisesi viimeistään 27.8., sinulle palautetaan maksamasi retkimaksu – (miinus) 15 euroa.
Mikäli perut osallistumisesi 28.8. tai sen jälkeen tai et tule retkelle, jolle olet ilmoittautunut, retkimaksua ei palauteta.
Ilmoittautuminen jonoon: Mikäli retki on varattu täyteen ja haluat ilmoittautua jonoon, lähetä sähköposti: opastukset(ÄT)tringa.fi. Ilmoita jonovarauksen yhteydessä puhelinnumerosi.
Tiedustelut: opastukset(ÄT)tringa.fi
Voit antaa retkestä palautetta oheisen lomakkeen kautta: retkipalautelomake. Palautteista on hyötyä tulevien retkien suunnittelussa.

Add to calendar

Vanhankaupunginlahden lintuopastus Hakalan katselulavalla
2026-09-27 13:00 - 15:00, 2026-10-04 13:00 - 15:00
Tringan opas päivystää Hakalan katselulavalla klo 13-15. Opas auttaa lintujen löytämisessä ja tunnistamisessa ja näyttää lintuja kaukoputkesta. Oppaalta voi kysyä linnuista, lintuharrastuksesta ja Tringan toiminnasta. Torniopastukset soveltuvat hyvin aloitteleville lintuharrastajille. Ota omat kiikarit mukaan, jos sinulla sellaiset on.
Viikin-Vanhankaupunginlahden alue on yksi Suomen tunnetuimpia ja arvokkaimpia lintualueita, joka houkuttelee lintuharrastajia retkeilemään vuoden ympäri. Alueen arvoa lisää entisestään sen sijainti Helsingin maantieteellisessä keskustassa. Alueella on kattava lintutornien ja katselulavojen verkosto. Liikkuminen alueella sujuu hyväkuntoisia kävelyteitä pitkin kävellen tai polkupyörällä. Ruovikkoalueita on hoidettu aktiivisesti viime vuosina yhteistyössä kaupungin ja Tringan kanssa, mikä on lisännyt alueella pesivien ja levähtävien lintujen määrää. Alueen linnustoa seurataan säännöllisesti ja siellä tavataan säännöllisesti myös harvinaisempia lintuja ahkeran retkeilyn ansiosta.
Hakalan katselulava sijaitsee Vanhankaupunginlahtea reunustavan kevyen liikenteen väylän varrella. Paikalle pääsee kävellen tai polkupyörällä Viikistä Hakalanniementien kautta tai Herttoniemen-Fastholman suunnalta jatkamalla kevyen liikenteen väylää kohti Hakalaa. Viikin Gardeniasta matka on noin 2 km, samoin Herttoniemestä.
Hakalan katselulava kartalla
Ei ilmoittautumista.
Lintuopastuksessa on säävaraus. Katso mahdolliset viime hetken muutokset Tringan tapahtumakalenterista.
Tiedustelut: opastuksetÄTtringa.fi
Palaute: Voit antaa opastuksesta palautetta verkkolomakkeella: retkipalautelomake. Palautteista on hyötyä tulevien tapahtumien suunnittelussa.

Utön syysretki TÄYNNÄ Voit ilmoittautua jonoon
2026-10-01 - 2026-10-04
Suomen eteläisin ympärivuotisesti asuttu saari on kuuluisa mm. lukemattomista vuosien varrelle osuneista erityisistä lintuhavainnoista. Utön lintutarjonta on aina mielenkiintoinen ja yllätyksellinen. Ja vaikka lintuanti ei onnistuisikaan yllättämään, saaren ja ympäröivän meren maisemat ovat lumonneet monet. Retki sisältää syysmuutonseurantaa sekä kiertelyä saaressa. Kävelymatkat ovat lyhyitä. Tarkempi retkiohjelma lähetetään ilmoittautuneille lähempänä retkeä.
Retkellä majoitutaan mukavasti puolihoidossa Utö Havshotellissa. Ilmoita ilmoittautumisen yhteydessä tarvittaessa mahdollinen erityisruokavaliosi. Saaressa on kauppa. Hotellilta voi ostaa halutessaan lounaan. Yhteysaluksessa on ravintola.

Kulku Nauvoon kimppakyydein. Kimppakyytimaksu maksetaan auton kuljettajalle. Pärnäisten satamassa on tilava pysäköintialue. Valitse ilmoittautumisen yhteydessä voitko tarjota kimppakyytiä tai tarvitsetko kimppakyydin.
Retken aikana on mahdollista osallistua erillismaksusta Utön majakan esittelyyn. Varaa majakkaopastus ilmoittautumisen yhteydessä.
Retkeläisillä on retken ajan voimassa BirdLife Suomen tapaturmavakuutus. Vakuutus ei kata esineistölle kuten optiikalle aiheutuneita vahinkoja. Matkavakuutus onkin suositeltava.
Retkeä odotellessa kannattaa lukea Juha Laaksosen kirja Murha Lintusaarella. Karusta aiheestaan huolimatta hauska kirja, sisältää myös lintutietoa.
Utössä asuvan lintuharrastaja Jorma Tenovuon blogista voi puolestaan lukea Utön lintutapahtumista vuosien varrelta ja tarkistaa saaren tuoreimmat lintuhavainnot:
http://www.jtenovuo.com/blogi/
Lue yleiset retkiohjeet täältä:

Kenelle: Retki on vain Tringan jäsenille. Enintään 16 osallistujaa.
Retkiaika ja lähtöpaikka: Lähtö Nauvon Pärnäisten satamasta (Saaristotie 5861) 1.10. klo 13.30. Saaressa ollaan perillä noin klo 18.15. Paluulähtö 4.10. klo 12. Pärnäisiin saapuminen noin klo 18.15. Huom! Yhteysaluksen ensi syksyn aikatauluja ei ole vielä julkaistu joten aikatauluun saattaa tulla muutoksia.
Retken hinta: 725 € (1 hh)/ 500 € (2 hh). Retkimaksu sisältää opastuksen, majoittumisen 3 yötä Utö Havshotellin Kasarmissa, puolihoidon (aamiainen ja päivällinen), tapaturmavakuutuksen retken ajan. Voit varata majoittumisen 2 hengen huoneessa vain, mikäli sinulla on jo tiedossa huonekaveri. Ilmoita hänen nimensä ilmoittautumisen yhteydessä. Lisäksi kimppakyytimaksu, joka maksetaan suoraan kuljettajalle.
Oppaina: Tuomas Kervinen (linnut) ja Jaana Sarvala (käytännön asiat)
Ilmoittautuminen ja retkimaksu: Ilmoittautuminen ja varausmaksu 100 € alkaen 3.5.2026 klo 9, viimeistään 1.9. oheisen linkin kautta:

https://tringa.tapahtumiin.fi/fi/events/e/syysretki-utoon/6918b0da2a908ffe0d8b4567

Loppumaksu 625 € (1 hh)/400 € (2 hh) maksetaan Tringan retkitilille [REDACTED] viimeistään 1.9. Kirjoita loppumaksun viestikenttään ”Utön syysretki 2026 loppumaksu” ja maksetun retkeläisen nimi/retkeläisten nimet. Huom! Loppumaksusta ei tule erillistä ilmoitusta joten merkitse maksun eräpäivä heti kalenteriisi tai tee ajastettu maksu heti, niin vältyt mahdollisilta muistutuskuluilta 15 €.
Ilmoittautumisen peruminen: Lähetä peruutuksesta sähköposti: opastuksetÄTtringa.fi. Saat ohjeet retkimaksun palautuksen hakemiseksi.
Peruutus viimeistään 1.9. Maksupalautus =maksettu retkimaksu – (miinus) 15 €.
Peruutus 2.9.-15.9. Maksupalautus=maksettu retkimaksu -(miinus) 150 €
Peruutus 16.9. tai sen jälkeen: Ei maksupalautusta ellei saada toista osallistujaa tilalle, jolloin palautetaan maksettu retkimaksu – (miinus) 150 €.
Tiedustelut ja jonoon ilmoittautuminen: opastukset(ÄT)tringa.fi
Voit antaa retkestä palautetta oheisen lomakkeen kautta: retkipalautelomake. Palautteista on paljon hyötyä tulevien retkien suunnittelussa.

Add to calendar

EBW-muutonseurantaa Bergön lintutornilla
2026-10-03 08:00 - 13:00
Syys-lokakuun vaihde on vilkasta muuttoaikaa monille lajeille ja vaelluslintujenkin näkemiseen on hyvät mahdollisuudet. Muuttoa tarkkaillaan opastetusti Espoon Bergön lintutornista, josta on hyvä havainnoida niin muuttavia kuin paikallisiakin lintuja. Paikalle voi tulla koko ajaksi tai omien aikataulujen puitteissa. Oma kaukoputki on suositeltava, muttei välttämätön. Tapahtuma on osa Euroopan laajuista EuroBirdWatch- yhteismuutontarkkailua.

Kenelle: Tapahtuma on avoin kaikille
Tapahtuma-aika: Tringan opas paikalla klo 8-13.
Tapahtumapaikka: Espoon Suvisaaristo/Bergön lintutorni, Bergöntie 8. Bergöntieltä on noin 200 metrin kävely polkua pitkin tornille. Lähimmäksi julkisilla pääsee Espoonlahdesta (Kauppakeskus Lippulaiva) bussilla 145. Bergöntien varressa on tilava pysäköintialue.
Bergön lintutorni kartalla
Ilmoittautuminen: Ei ilmoittautumista
Tiedustelut: opastukset@tringa.fi

EBW-muutonseurantaa Herttoniemen Majavakalliolla
2026-10-03 08:00 - 14:00
Lokakuun alku on vilkasta muuttoaikaa monille lintulajeille ja vaelluslintujenkin näkemiseen on hyvät mahdollisuudet. Syysmuuttoa tarkkaillaan opastetusti Herttoniemessä Majavatien kalliolta, jolta on hyvät näkymät Vanhankaupunginlahdelle. Tapahtuma on osa Euroopan laajuista EuroBirdWatch- yhteismuutontarkkailua.
Säävaraus. Tarkista tapahtumatiedot opastusta edeltävänä iltana mahdollisten viime hetken muutosten varalta. Opastuksen varapäivä 4.10.
Kenelle: Tapahtuma on avoin kaikille
Tapahtumapaikka: Herttoniemi/Majavatien pohjoispään pohjoispuolen kallio.
Tapahtumapaikka kartalla
Tapahtuma-aika: Oppaat paikalla klo 8-14. Paikalle voi saapua oman aikataulun mukaan.
Ilmoittautuminen: Ei ilmoittautumista
Tiedustelut: opastukset@tringa.fi

Inkoon Kirkkolahden kävelyretki
2026-10-03 16:30 - 19:00
Inkoon Kirkkolahti on matala ruovikkorantainen satamalahti. Retki tekee kierroksen Lilluddenin kautta kirkolle. Kirkon pohjoispuolella katsellaan peltojen suuntaan. Retki palaa sataman itäpuolitse ruovikon reunaa menevää kävelytietä takaisin satamaan. Retki kulkee helppokulkuisia kävelyteitä pitkin. Kävelyä kertyy noin 3 km.

Retkelle tulee ilmoittautua (ks. alempana).

Katso retkitiedot tapahtumakalenterista vielä retkeä edeltävänä iltana mahdollisten viime hetken muutosten varalta. Lue lisää Tringan retkistä:
Yleistä retkitietoa ja retkiohjeita

Kenelle: Retki on avoin kaikille, enintään 25 osallistujaa
Retkimaksu: Maksuton
Oppaana: Nico Niemenmaa
Retken lähtö: Klo 16.30, Inkoon satama
Lähtöpaikka kartalla
Retken päättyminen: Noin klo 19, sama paikka
Ilmoittautuminen: Alkaen 6.9. klo 9, viimeistään 1.10. seuraavan linkin kautta:
Ilmoittautuminen Kirkkolahden retkelle
Retkille ei tule tulla ilmoittautumatta. Osallistujamäärät on mitoitettu sellaisiksi, että kaikki osallistujat näkevät ja kuulevat oppaan. Jätäthän koiraystäväsi kotiin. Peruthan ilmoittautumisesi ellet pääsekään retkelle.
Tiedustelut ja peruutus: opastuksetÄTtringa.fi

Voit antaa retkestä palautetta oheisen lomakkeen kautta: retkipalautelomake. Palautteista on hyötyä tulevien retkien suunnittelussa.

Virolahden petoretki
2026-10-10 07:00 - 19:00
Kaakkois-Suomen Virolahti on Suomen parhaita paikkoja nähdä syksyllä muuttava maakotka. Retkellä on hyvät mahdollisuudet nähdä myös piekana- ja hanhimuuttoa sekä erilaisia vaelluslintuja. Retkellä seurataan syysmuuttoa Virolahdella joko Lakakalliolla tai Vaalimaan Pirunpesänvuorella. Vieraillaan lintutilanteen mukaan mahdollisesti myös muilla lähialueen/matkan varren lintupaikoilla. Kävelymatkat ovat lyhyitä, kallioille on nousua. Kaukoputkesta on tällä retkellä paljon hyötyä.
Huom! Mikäli ennalta ilmoitetun retkikohteen säätila on hyvin epäsuotuisa lintujen havainnoimiselle, on mahdollista, että retkikohde vaihtuu lyhyelläkin varoitusajalla toiseksi. Muutospäätös pyritään tekemään retkeä edeltävänä päivänä ja siitä tiedotetaan ilmoittautuneille. Retkiaika ja retkimaksu pysyvät tällöin samana. Näin kävi esimerkiksi toissa vuonna, jolloin retkikohteeksi vaihtui Pukkilan seutu.
Katso retkitiedot tapahtumakalenterista vielä retkeä edeltävänä iltana mahdollisten viime hetken muutosten varalta.
Kenelle: Retki on vain Tringan jäsenille. Enintään 40 osallistujaa.
Oppaana: Juha Ojala, Susanna Viukari
Retkimaksu: Tringan jäsen 68 €. Tringan jäsen Alle 18-v./opiskelija/työtön 48 €. Maksu sisältää opastuksen, kuljetuksen tilausbussilla ja tapaturmavakuutuksen retken ajan.
Lähtöpaikka: Kiasman matkailuliikenteen pysäkki, Mannerheiminaukio 2
Retkiaika: Lähtö klo 7.00. Paluu Kiasmalle viimeistään klo 19.
Ilmoittautuminen ja retkimaksu: alkaen 6.9. klo 9, viimeistään 4.10. seuraavan linkin kautta:
Ilmoittautuminen Virolahden retkelle

Ilmoittautumisen peruminen: Lähetä peruutuksesta sähköposti: opastukset@tringa.fi
Mikäli perut osallistumisesi viimeistään 4.10. sinulle palautetaan maksamasi retkimaksu – (miinus) 15 euroa.
Mikäli perut osallistumisesi 5.10. tai sen jälkeen tai et tule retkelle, jolle olet ilmoittautunut, retkimaksua ei palauteta.
Ilmoittautuminen jonoon: Mikäli retki on varattu täyteen ja haluat ilmoittautua jonoon, lähetä sähköposti: opastuksetÄTtringa.fi
Tiedustelut: opastuksetÄTtringa.fi
Voit antaa retkestä palautetta oheisen lomakkeen kautta: retkipalautelomake. Hyödynnämme palautetta tulevien retkien suunnittelussa.

Länsi-Viron syysretki
2026-10-15 - 2026-10-18
Lähde seuraamaan lintujen syysmuuttoa Viron länsirannikolle! Tämän helpommaksi ei Viron lintumatka voi tulla! Länsi-Viron nelipäiväisen retken tukikohtana toimii Haapsalu, josta käsin retkeillään mm. Matsalunlahden ympäristössä sekä Pöösaspean niemellä, joka on suosittu syysmuuton seurantapaikka. Vaikka kesälinnut ovat lokakuun puolivälissä enimmäkseen jo lämpimämmillä leveysasteilla, päästään tällä retkellä seuraamaan etenkin vesilintuja, hanhia, kurkia, petolintuja ja monia vaelluslintuja. Ja jos muuttosää ei retkeilyä ja muuttoa niin suosisi, kierrellään Viron länsirannikon lukuisia lintujen levähdysalueita, joilla linnut tankkaavat muuttoa varten. Viron paikallislinnustossakin on monia suomalaisittain kiinnostavia lajeja. Tarkempi retkiohjelma lähetetään ilmittautuneille lähempänä retkeä.
KENELLE
Retki on vain Tringan jäsenille. Vähintään 20, enintään 24 osallistujaa. Retkeläisiltä odotetaan kohtalaista lintutuntemusta ja omatoimista asennetta havainnointiin.
OPPAAT
Retken oppaina toimivat Mikko Oivukka ja Eero Haapanen, molemmat kokeneita lintuoppaita.
RETKIAIKA
Lähtö retkelle on torstaina 15.10. Helsingistä Länsiterminaalista Tallinkin aluksella klo 7.30. Tallinnaan päästyä ajellaan suoraan Haapsaluun majoittumaan. Perjantaina ja lauantaina retkeillään Haapsalusta käsin Läänemaan maakunnan hienoilla lintupaikoilla. Sunnuntaiaamuna 18.10. suunnataan ensin Pöösaspean niemelle, sieltä ajellaan Tallinnaan paluulautalle, lähtö Tallinnasta klo 16.30. Helsingissä ollaan noin klo 18.30.
MAJOITTUMINEN
Retken kaikki kolme yötä majoitutaan samassa paikassa, Haapsalun Päeva Villa -hotellissa. Majoittuminen on 2 hengen huoneissa. Ilmoittautumisen yhteydessä kerro, mikäli sinulla on jo tiedossa huonekaveri.
RETKIMAKSU
Retkimaksu 740 €. Maksu sisältää 2 oppaan opastuspalvelut, edestakaisen laivamatkan Helsinki-Tallinna-Helsinki päästömaksuineen, yhteishytin tavaroille mennen tullen, suomalaisen tilausbussikuljetuksen koko matkan ajan (tringalaisten luottokuljettaja Antero Koskinen), majoituksen 3 yötä hotelli Päeva Villassa, aamiaisen kolmena aamuna, linnustonsuojelumaksun Luonnonperintösäätiön lintumetsäkohteeseen (Tringa maksaa kaikista ulkomaanretkistä päästökompensaatio- ja linnustonsuojelumaksut). Lisäksi osallistujalla tulee olla matkavakuutus, joka korvaa mahdolliset sairaanhoitokulut.
Varausmaksu 100 € maksetaan ilmoittautumisen yhteydessä. Loppumaksu 640 € maksetaan Tringan retkitilille [REDACTED] (Nordea/Helsingin seudun lintutieteellinen yhdistys Tringa ry.) viimeistään 5.9. Kirjoita maksun viestiin maksetun osallistujan/maksettujen osallistujien nimi/nimet. Loppumaksusta ei tule erillistä laskua. Mahdollisesta maksumuistutuksesta Tringa laskuttaa 15 €.
ILMOITTAUTUMINEN
Ilmoittautuminen ja varausmaksu alkaen 1.3. klo 9, viimeistään 9.8. seuraavan linkin kautta:
https://tringa.tapahtumiin.fi/fi/events/e/viron-syysretki/697f9a50fb2435c8148b4568
PERUUTUSEHDOT
Mikäli perut ilmoittautumisesi viimeistään 9.8., sinulle palautetaan maksamasi retkimaksu – (miinus) 30 €.
Mikäli perut ilmoittautumisesi 10.8.-23.9., sinulle palautetaan maksamasi retkimaksu – (miinus) 60 €
Mikäli perut ilmoittautumisesi 24.9. tai sen jälkeen, retkimaksua ei palauteta. Sairastumistapauksessa saat tarvittaessa Tringalta vakuutusyhtiötä varten todistuksen maksetusta retkimaksusta.
TIEDUSTELUT: opastuksetÄTtringa.fi

Marokon lintumatka
2026-11-18 - 2026-11-28
Koe upea alkutalven eteläinen Marokko, jonka maisemat ja linnut eivät varmasti jätä ketään kylmäksi. Retkeilemme 10 päivää korkealla vuoristossa lumirajalla, rehevissä keitaissa ja laaksoissa, lämpimällä Saharan aavikolla ja Atlantin rannikolla.
Alustava retkiohjelma
1. Päivänä saavumme aamulla Vantaalle lentokentälle, lennämme suoralla lennolla iltapäivällä Marrakechiin ja majoitumme rauhassa paikalliseen hotelliin.
2. Päivänä aamusta ajellaan viljelysmaiden poikki kohti lumihuippuisia vuoria. Matkalla pysähtelemme hyvillä lintupaikoilla ja etsimme mm. atlaksenharakoita, sepelleppälintua ja kyläsirkkua. Ylempänä kallioisilta rinteiltä etsimme mm. atlaksenvihertikkaa. Perillä Oukaimemden laskettelukeskuksessa etsimme mm. ruususiipitulkkuja, kalliovarpusia, mustataskuja, afrikanpeippoja ja atlaksenkivitaskuja. Yövymme vuoristossa.
3. Päivänä ajamme Tiz-n-Tichkan solan läpi etsien mm. atlaskerttua ja talvehtivia petolintuja. Pysähdymme Amezganessa etsimään mm. halophila- surutaskuja ja aavikkokiuruja. Tarkastamme Mansour Eddahbin padon jossa on vesilintuja, haikaroita ja kahlaajia. Etsimme paikallista Maghreb- töyhtökiurua. Yövymme hotellissa Boulmanen Dadesissa.
4. Päivänä aamiaisen jälkeen lähdemme retkelle Tagdiltin polulle, jolla vietämme rauhassa lähes koko päivän. Täältä etsimme mm. laulutaskuja, kivikkotöyhtökiuruja, sarvikiuruja, aavikkojuoksijoita ja paksunokkakiuruja. Iltapäivällä käymme kallioisissa kanjoneissa etsimässä mm. halophila- surutaskuja ja aavikkohuuhkajaa. Toinen yö samassa hotellissa.
5. Päivänä vierailemme Todran rotkossa etsien mm. atlaskerttuja, mustataskuja, kalliopääskyjä ja vuorikotkia. Seuraavaksi pysähtelemme pensaikkoisilla rotkoilla etsien mm. aavikkokerttuja, kalottitaskuja ja aavikkotulkkuja. Saavumme aavikkohotelliin Merzougaan seuraaviksi kahdeksi yöksi.
6. Päivänä retkeilemme koko päivän hiekkadyyneillä ja Erg Chebbin kivisellä aavikolla. Etsimme mm. pronssikorppia, kirjosiipikiurua, aavikkovarpusta, pikkuaavikkokiurua, saharankääpiökerttua, vihermehiläissyöjiä, saharantimalia, täplähietakyyhkyjä, kruunuhietakyyhkyjä ja keltapäähaukkaa. Illallinen ja yöpyminen Merzuogassa.
7. Päivänä ajetaan Atlas-vuorilla upeissa rehevissä ja vaihtelevissa vulkaanisissa biotoopeissa. Matkalla pysähdellään ja etsitään mm. kalottitaskuja ja etelänisolepinkäisiä. Illallinen ja majoittuminen hotelliin Ouarzazatessa.
8. Päivänä ajomatka Atlas-vuorten yli länteen meren rantaan Agadiriin. Matkalla etsimme kiuruja ja taskuja. Souss-laaksossa voimme nähdä mm. pensaslepinkäisiä ja pensassirkkuja. Taroudantin kylällä vaalea – ja pikkukiitäjiä. Illallinen ja yöpyminen Hotellissa Agadirissa.
9. Päivän aamuna ollaan Sous Massan kansallispuistossa, jossa on valtavasti lintuja. Puistossa on meille erikoisina lajeina mm. töyhtöiibiksiä, pensaslepinkäisiä, marmorisorsia, liitohaukkoja, ruskohaikaroita, pikkutörmäpääskyjä ja savannikotkia. Pansaikoissa voimme nähdä mm. iberiankultarintoja, osmankäämikerttuja, kyläbulbuleita sekä harakkakäkiä. Lounaan jälkeen ajamme Soussin puolikuiville aroille etsimään mm. pikkukiuruja, paksujalkoja ja aavikkojuoksijoita. Iltapäivällä käymme Oued Soussa, missä on paljon kahlaajia, lokkeja ja tiiroja. Illallinen ja yöpyminen Agadirissa.
10. Päivänä toistamme edellisen päivän ohjelman. Illallinen ja yöpyminen Agadirissä.
11. Päivänä siirrymme Agadiristä Marrakechiin ja pysähtelemme ajan puitteissa muutamilla lintupaikoilla. Saavumme lentokentälle iltapäivällä ja lennämme jälleen suoralla lennolla kotiin.
Matkasuunnitelma on alustava ja joustava. Suunnitelmaa voidaan muuttaa saapumis- ja lähtöaikojen sekä sääolosuhteiden johdosta.
Mahdolliset kohdelajit
Aavikkohuuhkaja, marmorisorsa, töyhtöiibis, aavikkokehrääjä, keltapäähaukka, arohiirihaukka, vuorikotka, aavikkojuoksija, täplähietakyyhky, kruunuhietakyyhky, palmukyyhky, atlaksenharakka, pikkukiitäjä, vihermehiläissyöjä, atlaksenvihertikka, aavikkokiuru, pikkuaavikkokiuru, paksunokkakiuru, kirjosiipikiuru, sepelleppälintu, aavikkotasku, aavikkovarpunen, rusotasku, laulutasku, surutasku, kalottitasku, aavikkokerttu, atlaskerttu, saharankääpiökerttu, iberiankultarinta, kyläbulbuli, saharantimali, alppinaakka, pronssikorppi, alppirautiainen, aavikkotulkku, ruususiipitulkku, kyläsirkku, sarvikiuru, atlas-tunturikiuru, pensaslepinkäinen, välimerenlokki ym…
Olosuhteet ja varusteet
Retkellä kuljetaan osallistujamäärän mukaan 7- tai 15-paikkaisella pikkubussilla. Liikkuminen retkikohteissa jalan on melko kevyttä, peruskunnolla pärjää. Useimpina päivinä kävellään leppoisasti kohtuu epätasaisia polkuja. Joillakin rotkoilla ja vuoristossa joudumme hieman ponnistelemaan muutamien lajien takia. Halutessaan voi pysyä auton lähellä. Hyvät jalkineet siis mukaan. Varusteista lähetetään ilmoittautuneille tarkempia tietoa. Retkellä liikutaan niin korkealla vuoristossa (voi sataa lunta) kuin kuumalla aavikolla. Auringolta suojautuminen eri olosuhteissa on ensiarvoisen tärkeää.
Reissuun lähtijällä on oltava oma kattava matkavakuutus varkauksien, sairastumisien ja loukkaantumisien varalta. Kaikille suositeltavat (THL) rokotukset: hepatiitti A, jäykkäkouristus, kurkkumätä, sikotauti, tuhkarokko ja vihurirokko. Lisäksi THL suosittelee harkitsemaan myös seuraavien rokotteiden ottamista: hepatiitti B, influenssa, lavantauti ja koronatauti.
Lisätietoa rokotteista: www.terveyskirjasto.fi/mat01052/marokko
Yleistä tietoa Marokossa matkustamisesta Ulkoministeriön verkkosivuilla: https://um.fi/matkustustiedote/-/c/MA
Majoittuminen ja ruokailut
Hotellit ovat viihtyisiä ja kaikissa huoneissa on oma kylpyhuone. Kaikissa hotelleissa on tarjolla yksinkertainen ja tyypillinen marokkolainen aamiainen, joka koostuu tuoreesta leivästä, voista, hunajasta ja hillosta. Juomana on hedelmämehuja ja teetä tai kahvia. Lounaat ovat kevyitä picnic-lounaita. Vettä on tarjolla koko ajan. Illallinen koostuu joko paikallisista tai kansainvälisistä ruuista.
Henkilömäärä
Vähintään 6, enintään 10 osallistujaa. Vain Tringan jäsenille. Osallistujilta edellytetään omatoimista aktiivisuutta lintujen havainnoinnissa. Retkellä pärjää normaalilla peruskunnolla.
Retkimaksu ja maksuaikataulu
Retken hinta 2 hengen huoneessa -majoituksella 2960 €, 1 hengen huoneessa -majoituksella 3130 €. Maksu sisältää edestakaiset suorat lennot Helsinki-Marrakech-Helsinki, majoitukset (10 yötä) kahden hengen huoneissa, kaikki ruokailut, kuljetukset sekä suomalaisen ja paikallisoppaan palvelut.
Retken osallistumismaksusta 2% menee linnustonsuojeluun ja toinen 2% ilmastokompensaatioon (Luonnonperintösäätiö).
Varausmaksu 300 € maksetaan heti kun retkipaikka on varmistunut. Osallistujat saavat maksuohjeet. Lennot ostetaan heti kun retken minimiosallistujamäärä on täyttynyt. Tällöin tulee maksettavaksi seuraava maksuerä 300 €. Ilmoittautuneille lähetetään maksuohjeet. Loppumaksu maksetaan viimeistään 15.5.
Opas
Oppaana toimii Jarmo Koistinen
Ilmoittautuminen
Ilmoittautuminen alkaen 1.3. klo 9, viimeistään 15.5. seuraavasta linkistä:
https://birdlife-lv.creamailer.fi/survey/ba9mzqzfdr056
Mikäli ilmoittautuneita on 14.3. mennessä yli 10, retkipaikat arvotaan 15.3.
PÄIVITYS 14.3. Retkipaikkoja ei arvota vaan osallistujat otetaan ilmoittautumisjärjestyksessä.
Matkan peruutusehdot
Osallistujilla on oltava oma matkavakuutus. Jäsenmatka ei ole valmismatka. Jos matkaaja ei pystykään lähtemään, kulut tästä koituvat osallistujan, ei Tringan, maksettaviksi.
Peruutus ennen lentojen ostamista: palautetaan maksettu retkimaksu – (miinus) 30 €.
Peruutus lentojen ostamisen jälkeen, viimeistään 15.5.2026: palautetaan maksettu maksu – (miinus) 60 € – (miinus) lentolipun nimen vaihtamisesta koituvat kulut
Peruutus 16.5.2026 tai sen jälkeen: maksupalautusta saa vain, mikäli matkalle saadaan tilalle toinen lähtijä. Maksupalautus tällöin maksettu maksu – (miinus) 150 € – (miinus) lentolipun nimen vaihtamisesta koituvat kulut.
Kattava matkavakuutus voi korvata myös perumisen aiheuttamia kuluja, kuten lentolippuja, joita ei voi enää peruuttaa, kunhan vakuutus on hankittu ja siihen kuuluu peruutusturva.
Tiedustelut
Jarmo Koistinen kode.koistinenÄThotmail.com p. 050 536 3505
Retkimaksuun ja ilmoittautumiseen liittyvät kysymykset: opastuksetÄTtringa.fi
